Kat Steenkamp, Wouter Strauss en Natie Oberholzer, lede van Vintage Jukskei Klub, nuwe jukskei klub wat in Sentraal begin is.
Jukskei - Trips in Windhoek
Saterdag 11 September 2010 was Sentraal Jukskei Streek se amptelike opening van die nuwe seisoen by Jukskei park in Olympia, Windhoek.
Die trip wedstryde het plaas gevind (3 sepelers in 'n span ). 17 Spanne het in 4 afdelings teen mekaar meegeding. Die wind was 'n groot faktor gewees maar goeie jukskei is gespeel en goeie sportmangees was aan die orde van die dag.
Die Meesters vertrek einde September na Kroonstad om aan die Meesters Toernooi deel te neem, wat plaasvind van die 25ste September tot die 2de Oktober 2010.
Die 8ste Oktober om 14H00 vind die Junior Proewe plaas vir die kies van die Namibiese junior spanne wat in Desember 2010 in Kroonstad gaan deelneem aan die SA Junior kampioenskappe. Hierdie toernooi vind plaas vanaf die 11de Desember tot die 18de Desember. Die begin van die Skole Liga vind ook die 9de Oktober plaas en daar is al klomp inskrywings ontvang.
Die 9de Oktober vind die Coen Brand Ope Klub Kampioenskappe plaas in Windhoek te Jukskei park en daar sal in 4 afdelings gespeel word.
Sentraal Jukskei nooi die publiek uit om na die wedstryde te kom kyk. Alle liga wedstryde word in Windhoek gespeel by Jukskei park in Olympia. Vir enige belangstelling in jukskei kan Erik Strauss gekontak word by 081-1222743.